
   REPUBLIKA HRVATSKA
   BRODSKO-POSAVSKA ŽUPANIJA 
   UPRAVNI ODJEL ZA GRADITELJSTVO,  
   INFRASTRUKTURU I ZAŠTITU OKOLIŠA 
Petra Krešimira IV. br. 1, 35 000 Slavonski Brod
tel: 035/443-126;   fax: 035/404-190
e-mail: komgosp@bpz.hr
KLASA: UP/I 612-07/21-01/13
URBROJ: 2178-03-02/5-22-03
Slavonski Brod,  08. veljače 2022. godine


Upravni odjel za graditeljstvo, infrastrukturu i zaštitu okoliša, Brodsko-posavska županija, OIB 27400987949,  temeljem članka 30. stavak 4. i 6., vezano uz članak 29. stavak 2. Zakona o zaštiti prirode („Narodne novine“ br. 80/13, 15/18, 14/19 i 127/19), a povodom zahtjeva nositelja zahvata HEP - Operater distribucijskog sustava d.o.o. Elektra Slavonski Brod (OIB46830600751), Petra Krešimira IV. br. 11, 35000 Slavonski Brod, za provedbom  postupka Prethodne ocjene prihvatljivosti za ekološku mrežu  zahvata izgradnje zračne mreže niskog napona ZM NN 0,4kV i javne rasvjete iz ŽSTS  10(20)/0,4 kV  882  i  PTTS  10(20)/0,4 kV  881  Živike,  nakon provedenog postupka, donosi

R  J  E  Š  E  NJ  E

1.    Namjeravani zahvat:  „Izgradnja zračne mreže niskog napona ZM NN 0,4kV i javne rasvjete iz  
       ŽSTS  10(20)/0,4 kV  882  i  PTTS  10(20)/0,4 kV  881  Živike  na  području  Općine  Oriovac“,  
       Brodsko-posavska  županija,   nositelja  zahvata  HEP – Operater  distribucijskog  sustava d.o.o., 
       Elektra Slavonski Brod iz Slavonskog  Broda,  Petra Krešimira IV. br. 11, prihvatljiv je za ekološku 
       mrežu.
2.    Ovo Rješenje izdaje se na rok od četiri (4) godine.
3.    Ovo Rješenje objavljuje  se  na  internetskim  stranicama Brodsko-posavske županije.

O  b  r  a  z  l  o  ž  e  nj  e

Brodsko-posavska županija, Upravni odjel za graditeljstvo, infrastrukturu i zaštitu okoliša, je zaprimio dana 09. prosinca  2021. god., zahtjev nositelja zahvata HEP-ODS d.o.o. Elektra Slavonski Brod iz Slavonskog Broda, Petra Krešimira IV. br. 11, za provedbu postupka Prethodne ocjene prihvatljivosti za ekološku mrežu za zahvat izgradnje zračne mreže niskog napona ZM NN 0,4kV i javne rasvjete iz  ŽSTS 10(20)/0,4 kV 882 i PTTS 10(20)/0,4 kV 881 Živike na kčbr. 129/1, 345/1, 1028/1, 1044/1, 196/2 k.o. Živike.  Zahtjev je u skladu s  odredbama članka 30. stavka 2. Zakona o zaštiti prirode,  te je uz zahtjev dostavljeno Idejno rješenje (Elektrotehnički projekt, mapa I; zop:DH2102, iz lipnja 2020.god.). 

Upravni odjel  je  sukladno članku 30. stavak 3. Zakona o zaštiti prirode, dopisom (KLASA:UP/I 612-07/21-01/13, URBROJ:2178/1-03-02/5-21-02, od 10. prosinca 2021. god.), zatražio prethodno mišljenje Ministarstva gospodarstva i održivog razvoja, Zavoda za zaštitu okoliša i prirode. U prethodnom mišljenju Ministarstva, Zavoda za zaštitu okoliša i prirode (KLASA: 612-07/21-38/1365, URBROJ: 517-12-2-3-2-22-2, od 4. veljače  2022. god.), navodi se kako se Prethodnom ocjenom zahvata može isključiti mogućnost značajnih negativnih utjecaja na ciljeve očuvanja i cjelovitost područja ekološke mreže, te da je zahvat prihvatljiv i  nije potrebno provesti Glavnu ocjenu zahvata za ekološku mrežu. 

U provedbi postupka ovaj Upravni odjel je razmotrio predmetni zahtjev, priloženu dokumentaciju, podatke o ekološkoj mreži  (područja ekološke mreže, ciljne vrste i stanišne tipove) i mišljenje Zavoda za zaštitu okoliša i prirode, te je utvrdio sljedeće:
Namjeravanim zahvatom se planira izgradnja zračne mreže niskog napona ZM NN 0,4kV i javne rasvjete iz ŽSTS 10(20)/0,4 kV 882 i PTTS 19(20)/0,4 kV 881 Živike, radi sanacije naponskih prilika. Nova mreža će zamijeniti staru mrežu koja je izgrađena na krovnim nosačima s Al-Če vodičima  presjeka 25 mm2. Lokacija građevine je  na kčbr.  129/1, 345/1, 1028/1, 1044/1, 196/2  k.o  Živike. Izgradnja mreže izvodi se ugradnjom betonskih stupova i samonosivim kabelskim snopom FR-N1XD9-AR 3x70+71,5+2x16 mm2, te postavljanjem armatura javne rasvjete na odgovarajuće stupove. Stupovi se 


ugrađuju u javnoprometnu površinu. Priključci kupaca biti će izvedeni s odgovarajućih stupova priključnim kabelima FR-N1XD4-AR 2x16 mm2 ili FR-N1XD4-AR 4x16 mm2.

Planirani zahvat se nalazi unutar područja ekološke mreže temeljem Uredbe o ekološkoj mreži i nadležnostima javnih ustanova za upravljanje područjima ekološke mreže („Narodne novine“, br. 80/19): Područje očuvanja značajno za ptice (POP) „HR1000005 Jelas polje“.

Prema Karti prirodnih i poluprirodnih ne-šumskih kopnenih i slatkovodnih staništa Republike Hrvatske, lokacija zahvata obuhvaća stanišni tip J. Izgrađena i industrijska staništa. S obzirom na to da se radi o postavljanju elektroenergetske mreže u naseljenom području, ne dolazi do gubitaka pogodnih staništa za ciljane vrste ptica i radi se o utjecaju koji nije značajan.

Slijedom iznijetog u provedenom postupku, analizom mogućih značajnih negativnih utjecaja predmetnog zahvata na ciljeve očuvanja i cjelovitost područja ekološke mreže, uvažavajući gore navedeno mišljenje Zavoda za zaštitu okoliša i prirode,  Prethodnom ocjenom prihvatljivosti za ekološku mrežu za namjeravani zahvat izgradnje zračne mreže niskog napona ZM NN 0,4kV i javne rasvjete iz  ŽSTS 10(20)/0,4 kV 882 i PTTS 10(20)/0,4 kV 881 Živike na kčbr. 129/1, 345/1, 1028/1, 1044/1, 196/2 k.o. Živike,  uz pridržavanje važećih propisa iz područja zaštite okoliša, voda i održivog gospodarenja otpadom, može se isključiti mogućnost značajnih negativnih utjecaja  na ciljeve očuvanja i cjelovitost područja ekološke mreže, te se smatra  da je zahvat prihvatljiv, pa je stoga riješeno kao u izreci. 
U skladu s navedenim,  za planirani predmetni zahvat nije potrebno provesti postupak Glavne ocjene zahvata za ekološku mrežu.

Člankom 29.  stavak 2. Zakona o zaštiti prirode, propisano je da upravno tijelo provodi prethodnu ocjenu za zahvate za koje tijelo područne (regionalne) samouprave nadležno za poslove zaštite okoliša,  provodi postupak procjene utjecaja na okoliš ili postupak ocjene o potrebi procjene utjecaja na okoliš prema posebnom propisu iz područja zaštite okoliša, zatim za zahvate koji mogu imati značajan negativan utjecaj na ciljeve očuvanja i cjelovitost područja ekološke mreže, osim za zahvate iz stavka 1. istog članka.

Člankom 30. stavak 4. Zakona o zaštiti prirode, propisano je, ako nadležno tijelo isključi mogućnost značajnih negativnih utjecaja na ciljeve očuvanja i cjelovitost područja ekološke mreže, donosi rješenje da je zahvat prihvatljiv za ekološku mrežu. U skladu s navedenim, riješeno je kao u  izreci ovog Rješenja. 
Člankom 30. stavak 6. Zakona o zaštiti prirode, propisano je da rješenje iz stavaka 4. i 5. ovog članka sadrži podatke o zahvatu, podatke o ekološkoj mreži i obrazloženje razloga na temelju kojih je isključena mogućnost značajnih negativnih utjecaja zahvata na ciljeve očuvanja i cjelovitost područja ekološke mreže ili obrazloženje razloga  na temelju kojih je utvrđena obveza provedbe Glavne ocjene.

Točka 2. ovog rješenja u skladu je s odredbom člankom 43. stavak 1. Zakona o zaštiti prirode, kojom je propisano da se rješenje iz članka 30. stavak 4. istog Zakona,  izdaje na rok  od  četiri  godine.

Točka 3. ovog rješenja u skladu je s odredbom člankom 44. stavak 3. Zakona o zaštiti prirode, kojom je propisano da nadležno tijelo objavljuje rješenje iz članka 30. stavak 4. istog Zakona,  na internetskim stranicama Brodsko-posavske županije (www.bpz.hr).
U skladu sa odredbama stavaka 1. i 2. članka 44.  Zakona o zaštiti prirode, ovo Rješenje se dostavlja Ministarstvu gospodarstva i održivog razvoja i Inspekciji zaštite prirode. 

Uputa o pravnom lijeku
Protiv ovog Rješenja može se izjaviti žalba Ministarstvu gospodarstva i održivog razvoja, Zagreb, Radnička cesta 80, u roku od 15 dana od dana primitka Rješenja.
Žalba se predaje Upravnom odjelu za graditeljstvo, infrastrukturu i zaštitu okoliša Brodsko-posavske županije, neposredno u pisanom obliku ili usmeno u zapisnik, ili se šalje poštom, odnosno dostavlja elektronički. 

                                                                                          Viša savjetnica za zaštitu prirode i okoliša  

                                                                                                                  Ljiljana Curić, dipl.ing.

Dostaviti:
1. HEP ODS d.o.o., Elektra Slavonski Brod, Petra Krešimira IV. br. 11, 35000 Slavonski Brod
2. Ministarstvo gospodarstva i održivog razvoja, putem: pisarnica@mingor.hr; marija.petras@mingor.hr 
3. Državni inspektorat, Sektor zaštite prirode, Šubićeva 29,  10000 Zagreb
4.  - u spis predmeta

